|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Prijedlog****Odluke o izmjenama i dopunama Odluke o naknadama predsjednika, potpredsjednika i vijećnika Županijske skupštine Virovitičko-podravske županije i njezinih radnih tijela** |
| **VIROVITIČKO-PODRAVSKA ŽUPANIJA** |
| **Početak savjetovanja****5. lipnja 2023.** | **Završetak savjetovanja****12. lipnja 2023.** |

RAZLOG DONOŠENJA

|  |
| --- |
| Odlukom o naknadama predsjednika, potpredsjednika i vijećnika Županijske skupštine Virovitičko-podravske županije i njezinih radnih tijela (Službeni glasnik“Virovitičko-podravske županije br.2/21) utvrđena je visini godišnje neto naknade za vijećnike, predsjednika i potpredsjednike Županijske skupštine na način da:- vijećniku Županijske skupštine pripada mjesečna neto naknada u iznosu 500,00 kuna odnosno na godišnjoj razini 6000,00 kuna,- predsjedniku Županijske skupštine naknada u neto iznosu od 1.625,00 kuna mjesečno odnosno na godišnjoj razini 19.500,00 kuna- potpredsjednicima Županijske skupštine naknada u mjesečnom neto iznosu od 1.400,00 kuna odnosno na godišnjoj razini 16.800,00 kuna.Također je odlukom propisana i naknada za rad članova radnih tijela za sudjelovanje u radu sjednica istih u visini od 100 kuna po sjednici odnosno za predsjednika radnog tijela 130,00 kuna po sjednici.Kako je u međuvremenu Republika Hrvatska kao svoju valutu uvela EURO, potrebno je izvršiti odgovarajuće izmjene važeće Odluke u pravcu propisivanja ovih naknada u EURO, a i Ministarstvo pravosuđa i uprave svojim je dopisima od 10. prosinca 2021. g. kao i dopisom od 19. travnja 2023.g. dalo upute u kom pravcu treba izvršiti usklađivanje važećih odluka jedinica samouprave te jedinica područne ( regionalne samouprave.Ministarstvo pravosuđa i uprave ovim je dopisima ukazalo na određene nepravilnosti u primjeni članka 31.a Zakona o lokalnoj i područnoj (regionalnoj) samoupravi te zatražilo da se postojeće Odluke JLRS koje uređuju ovu tematiku usklade sa Zakonom odnosno tumačenjima danim od strane Ministarstva. Tako je Zakonom za razinu županije kojoj pripada i Virovitičko-podravska županija propisano da ova naknada ne smije prelaziti neto iznos od 1.725,40 EURA na godišnjoj razini za vijećnika, a za predsjednika Županijske skupština ona se uvećava za 50% pripadajuće neto naknade odnosno 30 % za potpredsjednike Županijske skupštine.Važno je pri tome istaći da se ovo uvećanje naknade za rad predsjednika i potpredsjednika mora vezati za visinu naknade koja je utvrđena/propisana za članove predstavničkog tijela **konkretne JLPRS, dakle polazna osnova za ovo uvećanje je visina naknade za vijećnike propisano Odlukom Županijske skupštine, ne ona koja je maksimalna sukladno zakonskim određenjima,** a što u konkretnom slučaju znači smanjenje naknade za rad ovih dužnosnika u odnosu na postojeće stanje. Nastavno na ova utvrđenja prijedlogom Odluke se određuje visina neto naknade za vijećnike Županijske skupštine, predsjednika i potpredsjednika Županijske skupštine na mjesečnoj i godišnjoj razini. Vijećnici te predsjednici i potpredsjednici Županijske skupštine u buduće će ostvarivati samo navedene naknade koje će im se isplaćivati tijekom godine u jednakim mjesečnim iznosima, čime je zadržana dosadašnja praksa. Naknadu za sudjelovanje člana radnog tijela Županijske skupštine u radu sjednice tog radnog tijela utvrditi u iznosu 13,00 EURA po sjednici, pri čemu valja napomenuti da ovo pravo nemaju vijećnici Županijske skupštine kao članovi radnih tijela (uključujući i predsjednike i potpredsjednike Županijske skupštine ako su njihovi članovi), nego samo osobe iz st. 4. čl. 1. ove Odluke. Prijedlogom Odluke se dakle utvrđuje visina naknade za rad vijećnika u Županijskoj skupštini i njenim radnim tijelima na godišnjoj razini od 840 EUR-a, što je povećanje postojeće naknade koja je iznosila 500,00 kuna mjesečno, a nastavno na ovu novu naknadu korigiraju se vrijednosti naknade za predsjednika i potpredsjednike Županijske skupštine tako da se one, kako je već rečeno u prethodnom tekstu smanjuju u odnosu na postojeće.Predlaže se stoga donošenje Oduke kao u prednjem tekstu.  |

Pozivamo predstavnike javnosti da najkasnije do 12. lipnja 2023. godine dostave svoje komentare naOdluku oizmjenama i dopunamaOdluke o naknadama predsjednika, potpredsjednika i vijećnika Županijske skupštine Virovitičko-podravske županije i njezinih radnih tijela putem OBRASCA za savjetovanja na e-mail: sanja.pancic@vpz.hr

Po završetku savjetovanja, svi pristigli doprinosi bit će javno dostupni na internetskoj stranici Županije te priloženi uz prijedlog akta o kojem će raspravljati Županijska skupština.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.